Sëñ Moor Kayre (1874 – 1951) di doomi Sëriñ Usaynu Kayre ak Soxna Anta Jenn. Mi ngi gane àdduna ci atum 1874 ca Kayre-àll ca wetu Xombal, ci tundu kajoor.
Wayjuram wu jigëen nag, moom rekk la am ci doom.
Mi ngi jànge Alxuraan ak xam-xam ci daaray baayam ca Kayre-àll ga mu fekk baax, ba mujj di fa jàngale.
Ag dikkam ci Sëriñ bi
Daa tolloon ciy jamono nag, mu am mbébétu dem Màkka siyaareji ngën ji mbindéef. Far bis mu tëdd guddi, Sëriñ Tuubaa YG feeñu ko.
Booba Sëriñ baa ngi Tuubaa, di ci atum 1890. Ca la Sëñ Moor Kayre dikke Tuubaa gise ak Sëriñ bi, ngir jébbalu.
Moom nag, ci ñi Sëriñ bi bàyyi woon ak Maam Cerno bi muy dem ci géej gi ci la bokk.
Lu waral mu bind
Moom Sëriñ Tuuba a ko wayloo, mi ngi koy wax ci ay bëyit naan:
Sëriñ bee ma noon deel sant yaw, aw nga yoonu jëm
Bu jàqati mbaa ngay jooy xanaa doy na ay ngërëm.
Mu dellooti cib yoor-yoor baneelal ma woo ma ñëw
Jox maw këyit wow big la laa fekk ciy mbindam.
Mbindam maa ma wax saay njuumte it moo ma soññeloo.
Ku yëg lii bu may gotteeti mooy feeñalug dëngam.
Moom nag mi ngi génne àdduna ci atum 1951 ca Kayre ab dëkk bu mu sancoon ca wetu Taayif.
wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn wol_Latn